Alîkari di dema xeniqînê de
Xeniqîn rewşeke fetisînê ye. Bi henasegirtinê hewa ji difin û dev de arasteyê gewrî dibe. Gewrî ji bo xurek û hewayê coga hevbeş e. Ango serê soriçik û borrîhewayê di gewriyê de digihîjin hev. Ji xeynî dema daqurtînê rêya borrîhewayê hertim vekirî ye. Lê hin caran dibe ko gava mirov xurek dixwe an jî vedixwe, beşek ji loqa xurekê li dewsa derbasbûna nav soriçikê, derbasê nav qirrik û borrîhewayê be. Di rewşek wiha de dibe ko loqa xurekê borrîhewayê bixitimînê û henasedan raweste. Heke mirov henase negire di demek kurt de difetise, divê demildest rêya hewayê bêne vekirin.